Tallin säännöt

Hevoset:

* Talli on hevosten koti. Riehuminen, juokseminen ja huutaminen voivat pelästyttää hevosen ja aiheuttaa vaaratilanteita niin tallissa kuin kentän ja maneesin reunalla.
* Kunnioitetaan hevosta älykkäänä tuntevana eläimenä ja kohdellaan sitä hyvin.
* Hevosia ei saa ruokkia tai antaa makupaloja ilman lupaa. Ylimääräiset makupalat voivat aiheuttaa hevosen sairastumisen.
* Karsinoihin ja tarhoihin ei saa mennä ilman lupaa.
* Ratsastuskentällä ja maneesissa saa olla tuntien aikana vain opettaja, taluttajat talutustunneilla ja tarvittaessa esim. esteiden nostaja.
* Hevosille tulee antaa ruokarauha
* Ilmoita henkilökunnalle, jos havaitset ettei hevonen voi hyvin tai jokin asia ei ole kunnossa.

Ihmiset:

* Kaikenlainen kiusaaminen on ehdottomasti kiellettyä
* Kunnioitetaan toisia asiakkaita ja hevosten omistajia. Meillä jokaisella osaamistaso, tasapaino, koordinaatio, pelkotilat tai jokin muu seikka voi vaikuttaa ratsastukseen ja hevosen käsittelytaitoihin. Annetaan jokaisen oppia asioita omassa tahdissa ilman suorituspaineita.
* Tuetaan ja kannustetaan positiivisessa hengessä, jolloin oppiminen helpottuu.
* Sallitaan virheet. Meistä jokainen tekee virheitä.
* Kun et osaa tai tiedä, pyydä apua. Tallinväki auttaa varmasti.
* Jos joku pyytää apua, niin auta.
* Kielenkäyttö tallilla tulee olla kohteliasta ja käytös ystävällistä sekä auttavaista muita kohtaan.
* Annetaan ratsastuksen opettajalle rauha tehdä työtään. Hoidetaan tuntien maksut ja varaukset heti tunnin lopussa / alussa tai välikäynnin aikana nopeasti.

Tavarat:

* Tavarat pidetään siististi omilla paikoillaan. Väärissä paikoissa olevat tavarat voivat rikkoontua ja aiheuttaa vaaratilanteita.
* ilmoita rikkoontuneista välineistä tai varusteista tallin henkilökunnalle. Varusteet kuluvat käytössä ja joskus jokin voi hajota. On tärkeää saada tieto rikkoontumisista, jotta ne voidaan korjata nopeasti ja kenenkään turvallisuus ei vaarannu.
* Kaikki tahallinen ilkivalta, varastaminen ym. ilmoitetaan aina poliisille.

Jos jokin mietityttää tai harmittaa, niin anna palautetta suoraan tallinväelle tai täytä palautelomake nettisivuillamme. Reklamaatioiden antaminen ja saaminen on paras keino vaikuttaa tuleviin muutoksiin suoraan. Negatiivinen somettaminen ei vie asioita eteenpäin vaan oikeastaan vaikeuttaa muutoksien toteuttamista.

Kuvaaminen

* Oman suorituksen kuvaaminen omaan oppimiskäyttöön ja ”halikuvien” ottaminen hevosten kanssa on sallittua.
* Huomioithan, että kuvatessasi muut ratsastajat tai tallilla olijat eivät päädy tunnistettavasti filmillesi tai julkaisuihisi ilman lupaa.

Somettaminen

* Julkaise vain itseesi liittyviä asioita, omaa ratsastusta tai tallitohinaa julkisessa paikassa. Huolehdi, ettei kukaan päädy julkaisuusi ilman lupaa. Takapihojen tai yksityisten alueiden kuvaaminen on kielletty.
* Talli tiedottaa omissa tiedotuskanavissaan oleellisista asioista. Älä toimi juorukellona ja siten levitä mahdollisesti virheellistä tai vääristynyttä tietoa. Tallin virallisten tiedotteiden jakaminen on toki sallittua.
* Kaikkea mitä julkaiset, snappaat ym…, voidaan kopioida ja jakaa eteenpäin, sinun tietämättäsi. Eli julkaise vain sellaista, minkä ihan ketä tahansa saa nähdä ja kuulla.
* Käydään negatiiviset asiat yhdessä läpi tallilla – ei somessa.

Sääntöjen rikkomisesta voi seurata:

1. kehityskeskustelu, jossa käydään rikottu sääntö ja tapahtuma lävitse yhdessä. Ja sovitaan mahdollisista jatkotoimista (korjausliikkeistä, mahdollisista korvauksista, anteeksi pyynnöistä ym..)
2. Varoitus tulee jatkuvista sääntöjen rikkomuksista
3. Väliaikainen tallikielto
4. Pysyvä tallikielto

Somettamisesta tai kuvaussääntöjen rikkomisesta voi lisäksi tulla

1. Väliaikainen kuvauskielto
2. pysyvä kuvauskielto